**Eksempler på delmål til resultatlønskontrakter**

**Beskrivelse af delmål:**

*Implementering af byggeri og lokaleindretninger.*

**Formål:**

*At sikre at institutionen fortsat kan leve op til de fastsatte strategiske kvantitative og kvalitative vækstmål, der indgår i bestyrelsens strategi om uddannelser som vækstmotor for lokalområdet.*

**Måleindikator:**

* *Byggeriet i X-købing står færdigt til indflytning i efteråret 20xx.*
* *Ombygningen i V-sted er endeligt aftalt i form af indgået overdragelsesaftale og forløber efter planen med forventet indflytning september 20xx.*
* *De nyindrettede lokaler til naturfag er færdige til ibrugtagning fra og med skoleåret 20xx-xx.*

**Udmøntning:**

* *Byggeriet i X-købing stod færdigt til tiden og indflytningen skete over efterårsferien. Der var næsten ingen reklamationer og byggeriet er af god kvalitativ standard. Aktiv deltagelse i byggeprocessen, med byggemøder hver anden uge og rettidig omhu har medvirket til et godt og tidsmæssigt resultat.*
* *Ombygningen i V-sted blev på grund af flere ønskede ændringer fra institutionens side, forsinket med 3 måneder. Denne forsinkelse kunne muligvis have været undgået ved en bedre planlægning og prioritering af ændringerne.*
* *Naturfags lokalerne i V-sted bliver først etableret til ibrugtagning med 2 måneders forsinkelse. På grund af forsinkelsen var det nødvendigt for bestyrelsen at ændre på det uddannelsesstrategiske mål for V-sted.*

**Dokumentation:**

*Skolens strategiplan, samt handleplan for udvidelsen af institutionen.*

*Byggereferater og afslutnings/overdragelsesrapport*en.

\_\_\_\_\_\_\_\_\_\_

**Beskrivelse af delmål:**

*God medarbejdertrivsel.*

**Formål:**

*Opretholdelse og sikring af et godt arbejdsklima og arbejdsmiljø på institutionen, for derigennem af sikre medarbejdernes trivsel og kvalitet i undervisningen.*

**Måleindikator:**

* *Trivselsmålingen i efteråret skal være forbedret med 0,5 Ift. sidste år.*
* *Der udarbejdes handleplaner til trivselsmåling, som blev lavet i efteråret 20xx.*
* *Handleplanerne er effektueret i løbet af foråret, og der er lavet aftaler om eventuelle længerevarende tiltag.*

**Udmøntning:**

* *Trivselsmålingen er blevet forbedret med 0,5 ift. seneste måling.*
* *Der er i alle afdelinger udarbejdet handleplaner til den seneste afholdte trivselsmåling.*
* *Der er udarbejdet fokuspunkter for såvel det psykiske som det fysiske arbejdsmiljø.*
* *På baggrund af fokuspunkterne er der udarbejdet konkrete handleplaner, som siden foråret 20xx er konkretiseret i beskrivelser af principper og konkrete handlinger, som der løbende følges op på i AM-organisationerne.*
* *Der er aftalt ekstern konsulentbistand for at følge op på enkelte fokuspunkter.*

**Dokumentation:**

*Handleplan for medarbejdertrivsel findes under følgende link:* [*www.link.xx*](http://www.link.xx)

\_\_\_\_\_\_\_\_\_\_

**Beskrivelse af delmål:**

*Elev-trivselsundersøgelse.*

**Formål:**

*Sikring af et godt undervisningsmiljø for derigennem at opnå højest mulig kvalitet i undervisningen og god trivsel på institutionen for eleverne.*

**Måleindikator:**

* *Elevtrivselsundersøgelsen i efteråret skal være forbedret med 0,5 ift. sidste år.*
* *Der skal udarbejdes handleplaner til elevtrivselsundersøgelsen som effektueres i løbet af foråret.*
* *Elevrådet medinddrages i processen med at øge elevtrivslen på institutionen.*

**Udmøntning:**

* *Trivselsmålingen er blevet forbedret med 0,5 ift. seneste måling.*
* *Der er udarbejdet handleplaner for at forbedre elevernes trivsel.*
* *Der er afsat og gennemført 10 % flere timer til lektiecafe, samt indført forsøg med uforpligtende samtale/ mentorordning for eleverne.*

**Dokumentation:**

*Elevtrivselsundersøgelsen og handleplanen for elevtrivsel findes under følgende link:* [*www.link.xx*](http://www.link.xx)

*\_\_\_\_\_\_\_\_\_\_*

**Beskrivelse af delmål:**

*Nedbringelse af fraværet blandt eleverne.*

**Formål:**

*Fraværet blandt eleverne er for stort – både hvad angår det fysiske fravær og aflevering af skriftlige opgaver. Begge dele skal nedbringes.*

**Måleindikator:**

* *Det er målet, at elevernes samlede fravær på hver årgang ikke overstiger et gennemsnit på 7.5.*
* *Fraværet i indeværende år er i gennemsnit 8. Antallet af elever med en fraværsprocent på over 10 opgjort pr. 1.4 20XX skal være lavere end det foregående år.*
* *Fravær måles med udgangspunkt i elevtallet pr. 8.9. (tælledag), og der ses bort fra elever, som er overflyttet til anden skole eller anden ungdomsuddannelse.*
* *Der udarbejdes en oversigt, der skal vise udviklingen i måletallene sammenlignet med de foregående år.*
* *Fraværet analyseres, og erfaringerne udmøntes i forslag til skolens håndtering af fravær, f.eks. ”skrivefængsel” og mentorordninger.*

**Udmøntning:**

* *Fraværet er nedbragt, så det nu i gennemsnit er 7.7.*
* *Antallet af elever, der har en fraværsprocent på over 10 er faldet med 25 pct.*
* *Der er udarbejdet en oversigt, der viser måletallene for i år.*
* *Der er etableret ”skrivefængsler” for de elever, der har meget fravær pga. manglende skriftlige afleveringer.*
* *Der er taget kontakt til en række personer mhp. at etablere mentorordninger.*

**Dokumentation:**

*Måletallene for hver enkelt klasse findes under følgende link:* [*www.link.xx*](http://www.link.xx)

*\_\_\_\_\_\_\_\_\_\_*

**Beskrivelse af delmål:**

*Internationale aktiviteter.*

**Formål:**

*XXX-skole ønsker at opprioritere de internationale aktiviteter, så eleverne får en fornemmelse af at være en del af såvel den nære som den store verden.*

**Måleindikatorer:**

* *Udarbejdelse af en handleplan for internationale/globale aktiviteter.*
* *Temadage, arrangeret af engelsk og historie med et internationalt emne.*
* *Samarbejde mellem de kommunale grundskolers sproglærere og vores sproglærere.*
* *To lærere besøger en kinesisk skole mhp. Klasseudveksling.*

**Udmøntning:**

* *Der er udarbejdet en handleplan for internationale aktiviteter.*
* *Der er afholdt fire temadage i årets løb.*
* *Der er etableret kontakt til sproglærerne på 4 af kommunens folkeskoler.*
* *To lærere har været i Kina, og der er arrangeret en klasserejse for 2. Y næste år.*

**Dokumentation:**

*Handleplan, se link:* [*www.link.xx*](http://www.link.xx)

*Undervisningsplan for de fire temadage.*

*Undervisningsplan for klasserejsen for 2. Y.*

*\_\_\_\_\_\_\_\_\_\_*

**Beskrivelse af delmål:**

*Initiativer, der sikrer målrettet udviklings- og kompetenceplan for skolen og dens medarbejdere.*

**Formål:**

*Det er vigtigt, at skolens medarbejdere er rustet til at varetage deres opgaver bedst muligt. Derfor skal der ske en løbende kompetenceudvikling, både individuelt og som led i udviklingen af skolen.*

**Måleindikator:**

* *Alle læreres undervisning overværes af repræsentant for ledelsen forud for MUS-samtalen*
* *Positive evalueringer af efteruddannelsesindsatsen*
* *Implementering af IT-strategi for det teknisk-administrative personale*

**Udmøntning:**

* *Der er gennemført MUS-samtaler med samtlige lærere med forudgående overværelse af deres undervisning*
* *Der er udarbejdet evalueringsskemaer til efteruddannelsesindsatsen*
* *Der er etableret et samarbejde med fire andre institutioner om et fælles IT-system*

**Dokumentation:**

*MUS-samtaler gennemført*

*Evalueringsskemaet se link:* [*www.link.xx*](http://www.link.xx)

*Kontrakt mellem de fem skoler om et fælles IT-system*

*\_\_\_\_\_\_\_\_\_\_*

**Beskrivelse af delmål:**

*Målrettet indsats for kvalitativ anvendelse af medarbejder ­ressourcer indenfor de rammer, som OK13 giver mulighed for.*

**Formål:**

*Implementering af den nye OK13- overenskomst, herunder at lærerne anvender en større del af deres arbejdstid sammen med eleverne/kursisterne, samt tilrettelægge undervisernes arbejdstid mere hensigtsmæssigt.*

**Måleindikator:**

* *OK13 er implementeret på institutionen og planlægningen og udførelsen af undervisningen er sket indenfor lærernes samlede årsværk, jf. årsnorm.*
* *Overarbejdsudbetaling er nedbragt med mindst 50% sammenlignet med under OK11.*
* *Mindst 20 % flere to-lærer timer end sidste år.*

**Udmøntning:**

* *Ok13 er i perioden blevet implementeret på institutionen, og planlægningen af undervisningen er afholdt indenfor institutionens fastsat årsnorm.*
* *Der er overført 50 pct. mindre merarbejde til næste normperiode.*
* *Der er udbetalt 65 pct. mindre i merarbejde/overtid.*
* *Der er gennemført 10 % flere to-lærer timer.*

**Dokumentation:**

*Oversigt over arbejdstids planlægning for perioden.*

*\_\_\_\_\_\_\_\_\_\_*

**Beskrivelse af delmål:**

*Fokus på en målrettet indsats mod frafald bl.a. gennem en stærkere kobling mellem skole og praktik, og indsats mod elevernes fravær.*

**Formål:**

*Mindske frafaldet på uddannelserne (ex. specielt på HG), samt øge samvær og kvalitet i undervisningen.*

**Måleindikator:**

* *Udarbejdelse og igangsættelse af tiltag jf. Handlingsplan for øget gennemførelse 20xx/20xx.*
* *Opgørelser der viser, at der er arbejdet på at skabe en stærkere kobling mellem skole og praktik.*
* *Mindst 5 % mindre frafald på hovedforløb sammenlignet med året før.*
* *Mindst 5 % mindre fravær fra undervisningen for eleverne/kursisterne sammenlignet med året før.*

**Udmøntning:**

* *Handleplan er udfærdiget og der er igangsat målrettet arbejde ift. frafald/fravær dels gennem flere samtaler med frafald /fraværs truede elever/kursister, dels gennem inddragelse af mentorordninger.*
* *Indsatsen afspejles i stigende antal ”RIS og ILOE” -kontrakter.*
* *Antallet af udmeldte elever/kursister faldt med 4 pct. ift. sidste år.*
* *Eleverne/kursisternes samlede fravær faldt med 6,5 pct. ift. sidste år.*

**Dokumentation:**

*Handleplan for indsatsområdet 20xx findes under følgende link:* [*www.link.xx*](http://www.link.xx)

*Oversigt over indgåede praktikplads­kontrakter*